**From:** odnosisjavnoscu
**Sent:** Monday, November 23, 2015 3:55 PM
**Subject:** HEP-priopćenje
**Importance:** High

Poštovani,

dostavljamo Vam priopćenje HEP-a o trenutnom stanju u opskrbi električnom energijom na području Ličko-senjske županije.  Također Vam u prilogu dostavljam i nekoliko fotografija  na kojima su prikazani razmjeri šteta na elektroenergetskoj mreži na području Elektrolike Gospić.

**PRIOPĆENJE ZA JAVNOST**

Unatoč lošim vremenskim uvjetima koji i dalje traju na području Ličko-senjske županije te stvaraju poteškoće na terenu, radnici HEP-a uspjeli su danas otkloniti kvarove u većini mjesta koja su jučer ostala bez opskrbe električnom energijom.

Tako je trenutno  na području Ličko-senjske županije bez električne energije oko 800 kupaca od čega je  oko 500 kupaca  s područja okolice Grada Gospića (Pazarišta, Medak), oko 150 kupaca  s područja okolice Grada Otočca, te oko 150 kupaca na području Općine Plitvička Jezera.

Radnici HEP-a i dalje ulažu maksimalan trud i napor  kako bi se kvarovi što prije otklonili i kako bi se normalizirala opskrba kupaca električnom energijom. Stoga još jednom molimo za razumijevanje sve kupce kojima je ovo nevrijeme prouzročilo poteškoće u opskrbi električnom energijom.

S poštovanjem,

**HEP d.d.**
10000 ZAGREB, ULICA GRADA VUKOVARA 37
Sektor za korporativne komunikacije
Služba za odnose s javnošću





